Source: https://e-justice.europa.eu/content_rights_of_defendants_in_criminal_proceedings_-169-se-mt.do?init=true&member=1
Timestamp: 2019-08-24 22:15:08+00:00
Document Index: 1696446

Matched Legal Cases: ['qorti ', 'qorti ', 'qorti ', 'qorti ', 'Qorti ', 'qorti ', 'Qorti ']

Id-drittijiet tal-imputati fil-proċeduri kriminali - Svezja
Dawn l-iskedi informattivi jispjegaw x’jiġri meta persuna tkun issuspettata jew akkużata li wettqet xi delitt li jiġi ttrattat permezz ta’ proċess quddiem il-qorti kriminali. Għal tagħrif dwar reati inqas serji, bħal reati tat-traffiku fit-triq, li normalment ikunu ttrattati permezz ta’ penali fissa bħal multa, ara l- Iskeda Informattiva 5.
Jekk inti vittma ta’ xi delitt, tista’ ssib tagħrif sħiħ dwar id-drittijiet tiegħek hawnhekk.
Dan li ġej huwa sommarju tal-istadji normali tal-proċess kriminali.
Delitt jiġi rrappurtat lill-pulizija;
Il-pulizija jagħmlu l-investigazzjoni kriminali (investigazzjoni preliminari); fil-każ ta’ delitti aktar serji l-investigazzjoni titmexxa mill-prosekutur;
Fil-parti l-kbira tal-każijiet hemm il-possibbiltà li tqabbad avukat difensur pubbliku;
Fil-każ ta’ delitti aktar serji jew ripetuti l-prosekutur jista’ jitlob lill-qorti li tinżamm taħt arrest. Imbagħad isir smigħ speċjali dwar l-arrest;
Il-prosekutur iressaq il-prosekuzzjoni fil-qorti distrettwali;
Il-qorti distrettwali tibda l-proċess (is-smigħ ewlieni) sabiex teżamina jekk hemmx provi li juru li inti wettaqt id-delitt u, jekk iva, sabiex tiddeċiedi dwar pieni eċċ;
Jekk xi waħda mill-partijiet tappella, il-Qorti tal-Appell teżamina jekk is-sentenza tal-qorti distrettwali għandhiex tkun ikkonfermata jew mibdula;
F’xi każijiet is-sentenza tista’ tkun riveduta wkoll mill-Qorti Suprema;
Is-sentenza ssir legalment eżegwibbli, jiġifieri finali, u s-sentenza tiġi eżegwita jekk kien hemm kundanna.
Id-dettalji dwar dawn l-istadji kollha fil-proċess u dwar id-drittijiet tiegħek jinsabu fl-iskedi informattivi. Din l-informazzjoni ma tissostitwixxix parir legali u hija maħsuba biex isservi biss ta’ gwida. Jekk għandek bżonn xi għajnuna, dejjem ikkonsulta ma’ avukat jew ma’ xi espert ieħor sabiex tistabbilixxi x’japplika fis-sitwazzjoni speċifika tiegħek.
Jekk jogħġbok innota li l-Kummissjoni Ewropea m’għandha l-ebda rwol fil-proċeduri kriminali fl-Istati Membri u ma tistax tgħinek jekk ikollok xi lment. F’dawn l-iskedi informattivi għandek issib l-informazzjoni dwar kif għandek tressaq ilment u lil min.
l-interrogazzjoni
l-arrest
l-arrest preventiv
il-kontinwazzjoni tal-investigazzjoni tal-pulizija
it-tħejjija tal-każ mid-difiża
Il-Qrati Svediżi
L-Awtorità Svediża tal-Prosekuzzjoni
L-Assoċjazzjoni Svediża tal-Avukati
L-Awtorità ta’ Kumpens u Appoġġ lill-Vittmi tad-Delitti
Is-Servizz Svediż tal-Ħabs u tal-Probation
L-aħħar aġġornament: 12/11/2015